Francisca Clotilde

Francisca Clotilde Barbosa de Lima edo, besterik gabe, Francisca Clotilde (Tauá, 1862ko urriaren 19a – Aracati, 1935eko abenduaren 8a), Jane Davy izengoitiaz ere ezaguna, brasildar idazle, irakasle eta kazetaria izan zen. Emakumeen eskubideen defendatzaile eta abolizionista gisa ere ospea lortu zuen. Bere lan garrantzitsuenetako bat 1902ko A Divorciada eleberria da.

 Bizitza 

João Correia Lima eta Ana Maria Casteloren alaba, Francisca Clotilde 1862an jaio zen Tauán, Ceará estatuan. Abolizionista zen, eta emakumeen eskubideen aldeko ekintzailea ere bai. Itzultzaile lanetan aritu zen, eta ipuinak, poemak eta artikuluak argitaratu zituen, Jane Davy izengoitia erabiliz. A Quinzenan eta beste hainbat aldizkaritan kolaboratu zuen, sormenezko idazkera ohikoa ez zen garaian. 1884az geroztik, Fortalezako Eskola Normalean irakatsi zuen lehen emakumea izan zen. Lan hori galdu zuen bere iritziengatik, baina 1891ko urtarrilaren 15ean, bi alabekin batera, beste eskola bat ireki zuen, Externato Santa Clotilde izenekoa, eta bertan irakasten jarraitu zuen.

Bere lan aipagarriena A Divorciada izan zen,1902an argitaratu zenean liburu polemikoa izan zena. Gainera, A Estrella literatur aldizkaria sortzea bultzatu zuen. Lehen alea Baturitén argitaratu zen 1906ko urriaren 28an, eta azkena, berriz, Aracatin 1921ean.

Francisca Clotilde 1935ean hil zen Aracatin. 2007an, Anamélia Custódio Motak liburu bat eskaini zion: Francisca Clotilde: uma pioneira da educação e da literatura no Ceará.

 Erreferentziak 

 Kanpo estekak 

Kategoria:Ceará estatuko jendea
Kategoria:Brasilgo eleberrigileak
Kategoria:Emakume eleberrigileak
Kategoria:Brasilgo poetak
Kategoria:Emakume poetak
Kategoria:Brasilgo ipuingileak
Kategoria:Emakume ipuingileak
Kategoria:Portugesezko idazleak
Kategoria:XX. mendeko emakume idazleak
Kategoria:Idazle feministak
Kategoria:Brasilgo feministak
Kategoria:Brasilgo abolizionistak
Kategoria:Brasilgo irakasleak
Kategoria:Emakume irakasleak
Kategoria:Brasilgo kazetariak
Kategoria:Emakume kazetariak
Kategoria:XX. mendeko kazetariak